open-index/open-wikipedia-markdown huggingface dataset:
אני סבתא שלך

"אני סבתא שלךָ" הוא מחזה קומדיה ישראלי מאת איתי סונטג בכיכובה של רבקה מיכאלי ובבימויו של רועי שגב. המחזה הוצג לראשונה בשנת 2022 בתיאטרון הקאמרי, ורץ עד לינואר 2025 (סה"כ 187 הצגות).

## עלילה
אוֹדליה (רבקה מיכאלי), היא פנסיונרית נוקשה וצינית המסרבת לחתום על פרויקט "פינוי ובינוי" בבניין בו היא גרה בכדי לא להרוס את חדרו של בנה המנוח. התמונה משתנה כאשר היא מוצאת בחדר בנה טופס מבנק הזרע, היא מבינה שאיפה שהוא בעולם, נמצא הנכד שלה.

אוֹדליה ושתי חברות הנפש שלה, דבורה וחיה, רוקמות עסקה עם יוני, אחראי הפרויקט: הוא יעזור להן למצוא את הנכד ובתמורה, אוֹדליה תחתום. כך, יוצאים המעורבים למסע שמטרתו היא למצוא את הילד לו היא תוכל להגיד "אני סבתא שלך".

## הפקה
המחזה נכתב על ידי סונטג לאחר מות אמו, שלא זכתה להיות סבתא.

בספטמבר 2022, המחזה הוצג לראשונה במסגרת פסטיבל "פותחים במה בבית ליסין" להקראת מחזות מקוריים. בקריאה המבוימת השתתפו השחקנים תיקי דיין, גילת אנקורי, אורנה רוטברג, תום חגי, רוברט הניג ויעל בר שביט.

בנובמבר 2022, עלה המחזמר בתיאטרון הקאמרי.

ההצגה הונגשה בספרייה המרכזית לעיוורים ולבעלי לקויות קריאה.

## שחקנים
רבקה מיכאלי - אוֹדליה (אוֹדי) שפיגל

גילת אנקורי - דבורה רוזנבלום

אסתי קוסוביצקי - חיה ברמן

תום אבני / ערן מור - יוני גל

שלמה וישינסקי - פרופסור אלי שור

אוסנת בן יהודה / מורן ארביב – מיכל / שירלי רום

## צוות
מחזה: איתי סונטג

בימוי: רועי שגב

תפאורה: ניב מנור

תלבושות: אביה בש

מוזיקה: איתמר גרוס

תאורה: זיו וולושין

דרמטורגיה: גור קורן

ע' במאי: קארין סיגל

## ביקורות
ההצגה זכתה לביקורות חיוביות ותשבחות ממבקרי תיאטרון וקהל הצופים, ונכון לספטמבר 2023, היא הועלתה מעל ל-100 פעמים בתיאטרון הקאמרי ובהיכלי התרבות ברחבי הארץ.

## קישורים חיצוניים
* 
* 

## הערות שוליים

קטגוריה:מחזות ישראליים
קטגוריה:קומדיות
ליאת שמרי-זאבי

**ליאת שמרי-זאבי** (נולדה ב-16 באוקטובר 1973) היא דוקטור לטיפול באמנות חזותית, פסיכותרפיסטית, חוקרת, מנחת קבוצות ומפתחת מודל הדרכת הורים מבוססת אמנות (Art Based Parental Training).

מכהנת, נכון ל-2023, כראש התכנית לטיפול באמנות חזותית, בדרגת מרצה בכירה, בקריה האקדמית אונו וכראשת המועצה העליונה לטיפול באמנויות.

## ביוגרפיה
שמרי-זאבי היא בעלת תואר ראשון בחינוך מהאוניברסיטה העברית בירושלים (2000), תואר בטיפול באמנות מהמכללה האקדמית בית ברל (2002), ותואר מוסמך במנהל עסקים מהמכללה למינהל (2006). בשנת 2018 קיבלה תואר דוקטור מאוניברסיטת חיפה , נושא הדוקטורט שלה 'יעילות השימוש בטכניקות מבוססות אמנות במסגרת הדרכת הורים' בהנחיית פרופ' יוסף גוטמן ופרופ' דפנה רגב.

ספרה הראשון, "יוצרים הורות", נכתב במשותף עם ד"ר דליה קדם-סרביה ויצא לאור ב-2023 בהוצאת אוניברסיטת חיפה. בנוסף כתבה פרק בספר Art Therapy Education בהוצאת Cambridge Scholars בשנת 2021.

## קריירה אקדמית
בשנת 2014 החלה שמרי-זאבי להרצות ב (כיום תחת הקריה האקדמית אונו), שם היא עדיין מרצה בתוכנית לתואר שני בטיפול באמנות חזותית, זאת, במקביל לתפקידה כראשת התוכנית החל משנת 2021 (בה החליפה את פרופסור דליה מררי). בשנים 2014–2021 שימשה כמרצה מן החוץ ולאחר מכן כמרצה בכירה באוניברסיטת חיפה בחוג לטיפול באמצעות אמנות, במקביל בשנים 2018–2021 עבדה במכללה האקדמית בית ברל כמרצה בכירה.

בשנת 2018 פרסמה את מאמרה בנושא "הטמעת טכנולוגיית מציאות מדומה בטיפול באמנות בקרב מתבגרים" : *Making Art Therapy Virtual: Integrating Virtual Reality Into Art Therapy With Adolescents*, המאמר זכה לתהודה נרחבת מאז שפורסם, שמרי-זאבי היא מחלוצות החוקרות את שילוב טכנולוגיית המציאות המדומה בטיפול באמנות והציגה את מחקרה בכנסים בישראל ובעולם.

## תפקידים ציבוריים
שמרי-זאבי מכהנת כראש המועצה העליונה לטיפול באמנויות החל משנת 2022 וכחברה במועצה משנת 2021. בשנת 2019 שימשה כחברה בוועדה בנושא משרד החינוך. המועצה היא גוף התנדבותי הפועל למעמדו ופיתוחו של מקצוע הטיפול באמנות בישראל והסדרת המקצוע בחקיקה.

## חיים אישיים
שמרי-זאבי נולדה והתחנכה בקיבוץ עין שמר, נכדתו של המשורר והסופר אריה שמרי ממייסדי קיבוץ עין שמר. במסגרת שירותה הצבאי שירתה בחטיבת הנח"ל, מתגוררת בהוד השרון, נשואה ולה שתי בנות.

## קישורים חיצוניים
* אינדקס מאמרים ופרסומים
* מכללת סמינר הקיבוצים - גיליון 21 - 2023 - הדרכת הורים מבוססת אמנות - ליאת שמרי-זאבי/ענת גלעד
* המכללה האקדמית לחינוך על שם דוד ילין - השתלמות בנושא הדרכת הורים

## הערות שוליים

קטגוריה:סגל הקריה האקדמית אונו
קטגוריה:עין שמר: אישים
קטגוריה:טיפול באמצעות אמנויות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:ישראליות שנולדו ב-1973
קטגוריה:ישראלים שנולדו ב-1973
היטליסטן

**היטליסטן** (**Hitlisten**), הידוע גם כ**טראקליסטן** (**Tracklisten**), הוא מצעד מוזיקה בדנמרק שמפורסם מדי יום רביעי בחצות. מצעד הסינגלים מתבסס על נתוני הזרמת מוזיקה והורדת מוזיקה שנאספו על ידי לומינייט, ואילו מצעד האלבומים מתבסס על נתוני מכירות וכן נתוני הזרמות מוזיקה והורדות מוזיקה שנאספו על ידי לומינייט.

## היסטוריה
מצעד המוזיקה החל לפעול באפריל 1965 כמצעד מוזיקה חודשי עם 20 מיקומים, בעריכתו של איגוד תעשיית ההקלטות הדני. המצעד פורסם במספר עיתונים גנים גדולים. מאז אפריל 1969, מצעד המוזיקה מפורסם מדי שבוע על בסיס נתוני מכירות מסיטונאים לקימונאים. במאי 1973 – דצמבר 1978, מצעד המוזיקה הכיל סינגלים ואלבומים כמצעד מוזיקה אחד. בינואר 1979, היו שני מצעדים שונים לאלבומים וסינגלים.

ב-5 בינואר 1979, העיתון הדני   החל לפרסם מדי יום שישי את עשרת הסינגלים שהגיעו לעשרת המקומות הראשונים בדירוג (אף על פי שבמצעד המוזיקה מופיעים יותר שירים). ב-12 ביוני 1981, מספר השירים שהופיע בעיתון עלה ל-15, ומאוחר יותר (באפריל 1990) הוא הוחזר ל-10. ב-5 ביוני 1992, המגזין הפסיק לפרסם את מצעד המוזיקה בטענה כי איננו מכיל אמנים החברים ב-IFPI, והחליף להפיק את מצעד 20 האלבומים על סמך מכירות בפועל. מצעד המוזיקה הופיע במגזין האירופאי מוזיקה & מדיה.

ב-1 בינואר 1993, איגוד תעשיית ההקלטות הדני הודיע כי יבוצעו שינויים במצעד המוזיקה החל מ-5 במרץ 1993, והוא יתחיל להתבסס על נתוני מכירות בפועל בדנמרק. עם זאת, מצעד המוזיקה החל להתבסס בפועל על נתוני מכירות רק מ-10 ביולי 1993. אף על פי שהחישוב נעשה על 50 הסינגלים המובילים, בדנמרק פורסמו רק 20 הסינגלים המובילים, ואילו במוזיקה & מדיה פורסמו רק עשרת הסינגלים המובילים.

מאז שבוע 15 ב-1996, מוזיקה & מדיה מתבססת על נתוני מכירות דו-שבועיים. ב-2000, מוזיקה & מדיה מתבססים על נתוני מכירות שבועיים.

בדצמבר 1997, חברת התקליטים סקנידבין רקורדס הגישה תלונה על מצעד המוזיקה ל-IFPI בטענה כי מצעד המוזיקה התבסס יותר מדי על מכירות מסופרמרקטים, וזאת לאחר שהאלבום *It's My Life – The Album* של סאש! הגיע למקום השני עם 2,000 יחידות, ואילו בשבוע שלאחר מכן ירד למקום ה-20 עם 8,000 יחידות.

ב-12 בינואר 2007, מספר השירים המופיעים במצעד המוזיקה עלה מ-20 ל-40.

ב-1 בנובמבר 2007, לאחר שנים של ירידה במכירות של תקליטורים, מצעד המוזיקה החל להתבסס על נתוני הורדת מוזיקה.

ב-2011, מצעד 20 שירי הסטרימינג היה פעיל.

ב-14 בנובמבר 2013, מצעד המוזיקה החל להתבסס על נתוני הזרמת מוזיקה.

## מצעדי המוזיקה הנוכחיים
מצעדי היטליסטן הנוכחיים הם:
* מצעד 40 האלבומים המובילים
* מצעד 40 הרצועות
* מצעד עשרת אלבומי האוסף
* מצעד 20 שירי האיירפליי
* מצעד 40 תקליטי הויניל (אלבומים בלבד)
* מצעד סוף שנתי

## קישורים חיצוניים
*  (נתונים עד שבוע 1, 2007)
* אתר המצעדים הדניים, מצעדי המוזיקה הדנית הרשמיים (נתונים עד שבוע 5, 2001; בנתונים לפני 2 בנובמבר 2007 מופיעים רק 20 סינגלים)
* מצעד המוזיקה הדני הרשמי של Danskehitlister (מאי 1973 – מרץ 1977) 
* מצעדי סוף השנה הרשמיים של Danskehitlister (1966 – 1976) 

## הערות שוליים

קטגוריה:מוזיקה דנית
דנמרק
אנדרטת החייל האלמוני (סופיה)

ממוזער|פסל האריה בסמוך לאנדרטת החייל האלמוני בסופיה
ממוזער|מראה כללי של אנדרטת החייל האלמוני בסופיה
**אנדרטת החייל האלמוני** בסופיה (בבולגרית: Паметник на Незнайния воин) היא אנדרטה במרכז סופיה, בירת בולגריה.

האנדרטה ממוקמת בסמוך לכנסיית סופיה הקדושה ולקדרלת אלכסנדר נבסקי.

האנדרטה מנציחה את החיילים הבולגרים שנפלו במלחמות להגנת מדינתם.

האנדרטה כוללת אש תמיד הממוקמת על במה, ופסל אריה הניצב בסמוך לה.

במקום מתקיימים טקסים רבים, בין היתר טקסים בהשתתפות נשיא בולגריה ונציגי מדינות זרות.

## היסטוריה
האנדרטה נבנתה על יד הפסל אנדרי ניקולוב ב-1936. בהפצצות האנגלו אמריקאיות במלחמת העולם השנייה, המקום נהרס ופונה בשנת 1944. לקראת יום השנה ה-1300 ליסוד המדינה הבולגריתתוכננה האנדרטה מחדש על ידי האדריכל ניקולה ניקולוב ונפתחה ב-22 בספטמבר 1981. בסמוך לה הוצב פסל האריה מברונזה, שנותר מהאנדרטה הישנה, אותו פיסל אנדריי ניקולוב, פסל בולגי מפורסם שהיה תלמידו של בוריס שץ.

בשנת 1918 נבחרה ועדה לצורך הקמת האנדרטה. ארבע שנים מאוחר יותר החלה לגייס כספים לצורך הקמתה, אך לא הצליחה במשימתה. בשנת 1926 החליטה ועדה בראשות שר המלחמה, הגנרל איבן וולקוב, להפקיד את הקמת האנדרטה בידי ניקולוב. ובחרה את מיקומה - בצד הדרומי של כנסיית סנט סופיה. הוחלט שהאנדרטה תהיה הקבר הסמלי של כל החיילים הבולגרים הידועים והבלתי ידועים שאיבדו את חייהם במאבקים לשחרור, איחודה והגנתה של בולגריה.

הסרת הלוט מעל האנדרטה התרחשה בשנת 1941. האנדרטה כללה אריה עשוי ברונזה כסמל לאומה הבולגרית. בסיס האנדרטה היה סרקופג מגרניט בעל תבליט ברונזה עם שני צלבי מתכת והכיתוב "לכל אלה שמסרו נפשם למען ארצם - תהילת עולם!" הסרקופג היה מוקף בתבליטים משני הצדדים: מצד אחד הייתה ערבה בוכייה, סמל הצער ומצד שני - שתי נשים כפופות לסבלן.

במהלך התקפות ההפצצה של בעלות הברית על סופיה היא ניזוקה קשות. דבר לא נותר במקום למעט פסל האריה.

לאחר ההפיכה הקומוניסטית ב-9 בספטמבר 1944 הוחלט להסיר את האנדרטה, ופסל האריה הוזז מהמקום והוצב מול הכניסה לבית המלוכה לשעבר בעיר וארנה. לאחר מכן האריה נעלם באופן מסתורי ורק בשנת 1975 הוא נמצא אך לא הושב למקומו.

בשנת 1980 הוחלט כי יש לשפץ את המקום והאנדרטה נחנכה מחדש בשנת 1981.

## הכיתוב על האנדרטה
על מצבת החייל האלמוני קיים כיתוב, חלק מתוך שיר מאת הסופר והמשורר הלאומי איוואן ואזוב:
::БЪЛГАРИЙО, ЗА ТЕБЕ ТЕ УМРЯХА,
::ЕДНА БЕ ТИ ДОСТОЙНА ЗАРАД ТЯХ
::И ТЕ ЗА ТЕБ ДОСТОЙНИ, МАЙКО, БЯХА!
בתרגום לעברית:
::בולגריה, הם מתו בשבילך
::רק אחד היה ראוי לך בגללם
::והם היו ראויים לך, אמא!

## מחלוקות בנוגע לאנדרטה
מספר מחלוקות התעוררו בנוגע לאנדרטה לחייל האלמוני:

לדעת מספר מתנגדים, אין הצדקה לקיום האנדרטה, מכיוון שלכל חייל שמסר את נפשו למען בולגריה - יש שם, ולכן הצגת החייל כ"חייל אלמוני" הופך אותו למעשה לחסר ייחוד ובלתי זכיר.

גם פסל האריה זכה לביקורת. האריה הוא הסמל הלאומי של בולגריה, אך התנוחה בה הוא מפוסל, תנוחת רביצה-שכיבה מעידה על כניעה וחולשה, בניגוד לתנוחה זקופה יותר שמעידה על עוצמה.

## קישורים חיצוניים

## הערות שוליים

 
קטגוריה:קברים ואנדרטאות לזכר חיילים אלמונים
קטגוריה:סופיה: מבנים
פילדלפיה (פרגוואי)

**פילדלפיה** (בספרדית: **Filadelfia**) היא בירת מחוז בוקרון בצפון־מערב פרגוואי. אוכלוסיית העיר מונה קרוב ל־20,000 תושבים, נכון לשנת 2021.

## היסטוריה
העיר הוקמה רשמית ב־17 באוגוסט 1931 על ידי קבוצה של כ־1,570 רוסים שברחו שנה קודם לכן מברית המועצות והתיישבו באזור, חלקם התמקמו בכפרים בסביבה וחלקם הקימו את העיר עצמה. לאחר שהוחלט על הקמת העיר כמרכז אזורי, גובשה תוכנית לבניית העיר העתידית: תצורה של רחובות שתי וערב, עם 1,050 מגרשים בשטח של 0.75 דונם כל אחד.

קו החזית של מלחמת הצ'אקו בשנים 1932–1935 היה סמוך לפילדלפיה, אך העיר עצמה לא הושפעה מהמלחמה.

בתקופת מלחמת העולם השנייה התגוררו בעיר כמה גרמנים, והם גורשו לאחר שהביעו את תמיכתם בגרמניה הנאצית.

עם השנים התפתחה העיר לצורך שימוש עיקרי של רעיית בקר.

בשנת 1977 הורחבה העיר. שמו של הרחוב הראשי בה נקרא על שם פאול פון הינדנבורג, המדינאי הגרמני, משום שערך קבלת פנים אדיבה לפליטים רוסים שבאו להתגורר בעיר.

עם השנים התפתחו בעיר תשתיות כמו קווי טלפון, נגישות למים וכבישים סלולים.

## דמוגרפיה
נכון לשנת 2021, בעיר מתגוררים 19,927 תושבים. בשנת 1932 התגוררו בה 4 משפחות. 5 שנים לאחר מכן התגוררו בה 104 תושבים. בשנת 1947 היו בה 469 תושבים ובשנת 1957 מנתה העיר 704 תושבים.

## גאוגרפיה
פילדלפיה ממוקמת בצפון־מערב פרגוואי, בגובה 138 מטרים מעל פני הים. היא מרוחקת כ־180 קילומטרים מפרובינציית פורמוסה בארגנטינה, כ־210 קילומטרים ממדינת מאטו גרוסו דו סול בברזיל וכ־260 קילומטרים ממחוז טאריחה בבוליביה. הבירה אסונסיון נמצאת כ־410 קילומטרים מדרום־מזרח.

## אקלים
האקלים בפילדלפיה הוא אקלים צחיח למחצה (BSh לפי שיטת קפן). הטמפרטורות בעיר גבוהות – כמעט במשך כל השנה טמפרטורת המקסימום עולה אל מעל ל־30 מעלות צלזיוס וטמפרטורת המינימום נעה בסביבות ה־20 מעלות צלזיוס. לפעמים הטמפרטורות עולות אל מעל ל־40 מעלות צלזיוס. במקרים נדירים הטמפרטורה בה יורדת אל מתחת ל־5 מעלות צלזיוס, ואירעו מקרים בהם היא ירדה אל מתחת לאפס.

בשנה ממוצעת יורדים כ־1,000 מילימטרים של משקעים; החודשים יוני–אוגוסט יבשים כמעט לחלוטין.

## תחבורה
העיר מחוברת לרשת הכבישים הלאומית. כ־10 קילומטרים מדרום לה עובר כביש ראש מאסונסיון הבירה למעבר גבול עם בוליביה. במערב העיר נמצא מסלול טיסה לא סלול.

## קישורים חיצוניים
* 

## הערות שוליים

קטגוריה:פרגוואי: ערים
קטגוריה:יישובים שהוקמו ב-1930
מיקשה בראון

**מיקשה בראון**, לאחר שינוי שמו רק ב-1946 ל-**באן-Bán** (בהונגרית: **Braun Miksa**; רמטה, 1 באפריל 1894 – בודפשט, 14 בינואר 1954) היה דוקטור לרפואה יהודי-הונגרי, רופא פנימי. מהרופאים הפנימיים הידועים והמצטיינים בהונגריה, חבר קבוע במשך עשרות שנים של "כתב העת הרפואי של בודפשט" בו הופיעו גם פרסומיו. מאמריו התפרסמו תדיר גם בכתבי עת רפואיים נוספים, מתמחים שונים, ועסקו במחלות קיבה, מעיים ומרה שהיו בתחום התמחותו וכן בשאלות מומחים הקשורות להפרשות פנימיות.

## קורות חייו
מיקשה בראון נולד במשפחה יהודית כבנם של מור בראון ורוזה רוט. הוא השלים את לימודיו ברפואה באוניברסיטאות בקולוז'וואר, בווינה ובבודפשט, והוסמך כדוקטור לרפואה ב-1917. בראון היה תחילה רופא מתמחה בבית חולים ציבורי ולאחר מכן עוזר הוראה ומרצה במחלקה הפנימית של מרפאת אפוני של האוניברסיטה. בשל יהדותו הוא פוטר ולא הועסק ברפואה הציבורית לאחר 1940 והפעיל קליניקה פרטית למחייתו. הוא שרד את השואה. במשך שנים רבות היה חלק מהמערכת הקבוע של כתב העת המקצועי הרפואי החשוב של בודפשט (Budapesti Orvosi Újság) ופרסם מאמרים במגזינים רבים נוספים בנושאים הקשורים למחלות קיבה, מעיים ומרה שהיו בתחום התמחותו ומחקריו, כמו כן כתב ספר על הגבלת הילודה. לאחר מלחמת העולם השנייה שינה את שם משפחתו לבאן. מותו נגרם על ידי טרשת העורקים הכליליים.

אשתו הראשונה הייתה ארז'בט ויידה-שוומר (1890–1933), לה נישא ב-11 בינואר 1919 בבודפשט. עד בנישואים היה הרופא היהודי ז'יגמונד סרב. לאחר שהתאלמן, נשא את קלרה גרוס (1894–1978) בעיר מישקולץ ב-29 בנובמבר 1936. ילדיו הם קטלין ואריקה.

מיקשה בראון הובא למנוחות בבית הקברות היהודי ברחוב קוזמה בבודפשט.

## מחקריו (חלקי)
* לטיפול במחלות דלקתיות של דרכי המרה. (רפואה, 1926, 26)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הזפרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* לקסיקון יהודי הונגרי. 1929. עורך פטר אויווארי. גישה מקוונת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001

## קישורים חיצוניים
* ספרו "הגבלת הילודה" באתר darabanth
## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1894
קטגוריה:הונגרים שנפטרו ב-1994
קוניה בויס-קלארק

**קוניה כרוניקלס בויס-קלארק** (באנגלית: **Coniah Chronicles Boyce-Clarke**; נולד ב-1 במרץ 2003 באנגליה) הוא כדורגלן ג'מייקני-אנגלי המשחק בעמדת השוער בקבוצת רדינג מהפוטבול ליג צ'מפיונשיפ ובנבחרת ג'מייקה.

## קריירת מועדונים
בויס קלארק גדל במחלקת הנוער של רדינג. הוא הושאל לקבוצות סנט אולבנס סיטי וולינג יונייטד מהנשיונל ליג דרום.

ב-8 במאי 2023 ערך את הופעת הבכורה שלו ברדינג, בהפסד 2-0 להאדרספילד טאון במסגרת המחזור ה-46 בפוטבול ליג צ'מפיונשיפ לעונת 2022/2023.

## קריירה בינלאומית
בויס-קלארק זומן לסגל נבחרת ג'מייקה לקראת טורניר גביע הזהב 2023. ב-2 ביולי 2023 ערך את הופעת הבכורה שלו בנבחרת, בניצחון 5-0 על נבחרת סנט קיטס ונוויס במסגרת שלב הבתים של הטורניר.

נכלל בסגל נבחרת ג'מייקה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:שוערי כדורגל ג'מייקנים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני רדינג
קטגוריה:כדורגלני נבחרת ג'מייקה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ג'מייקנים שנולדו ב-2003
קטגוריה:אנגלים שנולדו ב-2003
יניסייסק

**יניסייסק** (ברוסית: **Енисейск**) היא עיירה במחוז קרסנויארסק בסיביר, מרכז רוסיה.

## היסטוריה
העיירה הוקמה בשנת 1619 כעיירה הראשונה על נהר היניסיי. היא מילאה תפקיד חשוב בקולוניזציה הרוסית של אזור מזרח סיביר במאות ה־17 וה־18, זאת עקב מיקומה בנתיבי הנהר הסיבירי . חשיבותה פחתה לאחר סלילתם של כבישים מהירים באזורים דרומיים יותר, בדגש על קרסנויארסק, בירת החבל המנהלי.

החלק העתיק של העיירה מוגדר על ידי ממשלת רוסיה כאתר מורשת עולמית.

## אקלים
האקלים ביניסייסק הוא אקלים תת־ארקטי (Dfc לפי שיטת קפן). עונת החורף בעיירה ארוכה וקרה מאוד, והקיץ קצר וחמים.

בעונה הקרה, טמפרטורת המקסימום כמעט ולא עולה מעל ל־0 מעלות צלזיוס, וטמפרטורת המינימום לעיתים יורדת אף מתחת ל־20 מעלות צלזיוס מתחת לאפס.

בעונה החמה, טמפרטורת המקסימום עולה אף מעל ל־20 מעלות צלזיוס (והיו מקרים בהם תועדו מעל ל־30 מעלות צלזיוס), ואילו טמפרטורת המינימום לרוב נעה בסביבות 10 מעלות צלזיוס.

בשנה ממוצעת יורדים 470.6 מילימטרים של משקעים, כאשר כ־40%–45% מהם יורדים בצורת שלג.

## תחבורה
יניסייסק מחוברת לקרסנויארסק באמצעות כביש R-409 שעובר במקביל לנהר היניסיי, שגם הוא מקשר בין העיירה לקרסנויארסק. אורך הדרך הוא כ־330 קילומטרים.

מצפון־מערב לעיירה ממוקם נמל התעופה יניסייסק , שלו מסלול טיסה באורך 2,190 מטרים. יש לו שימוש מועט בימינו, אך בעבר נעו בו כמה אלפי אנשים בשנה.

## קישורים חיצוניים
* 

## הערות שוליים

קטגוריה:חבל מנהלי קרסנויארסק: ערים
קטגוריה:יישובים שהוקמו ב-1619
אמין עדלי

**אמין עדלי** (בערבית: **أمين عدلي**, בצרפתית: **Amine Adli**; נולד ב-10 במאי 2000 בבזייה שבצרפת) הוא כדורגלן מרוקאי-צרפתי המשחק בעמדת קשר הכנף בקבוצת בורנמות׳ מהפרמייר ליג ובנבחרת מרוקו.

## קריירת מועדונים
עדלי גדל במחלקת הנוער של טולוז. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הצרפתית. הוא ערך 39 הופעות ליגה במדי הקבוצה הראשונה של המועדון במסגרת ליגת העל הצרפתית וליגת המשנה הצרפתית, בהן הבקיע שמונה שערים.

ב-26 באוגוסט 2021 חתם עדלי על חוזה לחמש שנים בבאייר לברקוזן מהבונדסליגה.

ב-21 באוגוסט 2025 חתם בבונרמות' מהפרמייר ליג תמורת 25 מיליון אירו.

## קריירה בינלאומית
עדלי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר.

ב-12 בספטמבר 2023 ערך עדלי את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות. ב-17 באוקטובר 2023 הבקיע את שער הבכורה שלו בנבחרת, בניצחון 3-0 על נבחרת ליבריה במסגרת מוקדמות גביע אפריקה לאומות 2023.

נכלל בסגל נבחרת מרוקו לטורניר גביע אפריקה לאומות 2023.

## תארים
;באייר לברקוזן
* בונדסליגה (1): 2023/24
* הגביע הגרמני (1): 2023/24

;אישיים
* שחקן העונה בליגת המשנה בצרפת (1): 2020/21
* חלק מנבחרת העונה בליגת המשנה בצרפת (1): 2020/21

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טולוז
קטגוריה:כדורגלני באייר לברקוזן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2023
קטגוריה:ספורטאים זרים בגרמניה
קטגוריה:ספורטאים צרפתים בגרמניה
קטגוריה:מרוקאים שנולדו ב-2000
קטגוריה:צרפתים שנולדו ב-2000
קטגוריה:כדורגלני בורנמות'
I Remember Everything

"**I Remember Everything**" הוא שיר של הזמר האמריקאי זאק בריאן בהשתתפות אמנית הקאנטרי האמריקאית קייסי מאסגרייבס. זו הרצועה האחד-עשר באלבום האולפן הרביעי שלו, *[[Zach Bryan]]*, שיצא לאור ב-25 באוגוסט 2023. הוא נשלח לרדיו אירפליי באיטליה ב-8 בספטמבר, כסינגל המוביל מתוך האלבום. השיר הגיע היישר אל המקום הראשון במצעד הבילבורד הוט 100, והפך לשירם הראשון גם של בריאן וגם של מאסגרייבס שהגיע למקום הראשון במצעד.

## רקע
בזמן שסיים את השיר, בריאן שיתף את שמו ותצוגה מקדימה קצרה שלו ב-14 ביוני 2023. הבלבול הראשוני של בריאן לגבי שם השיר נוצר בעקבות בלדה של ג'ון פריין באותו השם. בלבול זה הוביל את בריאן להסביר שהוא רצה לשנות את שם השיר בהתחלה, אבל בסופו של דבר ויתר על ההחלטה מאחר שהשינוי, לטענתו, לא "ישב כמו שצריך". הוא השמיע ביצוע אקוסטי לרצועה באינסטגרם שלו ב-25 ביולי.

## ביקורות
### רשימות ודירוגים

## פרסים ומועמדויות

## מיקומי שיא

### מצעדי סוף שנה

## נתוני מכירות

## הערות שוליים

קטגוריה:שירי זאק בריאן
קטגוריה:שירי קייסי מאסגרייבס
קטגוריה:דואטים
קטגוריה:שירים באנגלית
קטגוריה:זוכי פרס המוזיקה של בילבורד: שירים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:סינגלים בהוצאת וורנר רקורדס
יישובי חורשים

**יישובי חורשים** הוא גוש התיישבות בשרון, בתחומי גוש דן המורחב, ממזרח לכביש 6.

הגוש נתחם מדרום על ידי כפר ברא וכפר קאסם, ומצפון על ידי הקו הירוק וכביש 55. מקור שמו הוא באחד היישובים בו, חורשים.

יישובי הגוש הם, מצפון לדרום: מתן, ירחיב, נירית וחורשים.

במרכז הגוש נמצאים יער חורשים ונחל קנה.

## תחבורה

חלקי הגוש מחוברים זה לזה על ידי הכבישים 5232 ו-5235. היציאה מהגוש מתאפשרת רק מערבה, ורק באמצעות כביש 5233 מחורשים לכביש 444. כביש זה עובר על גשרים מעל לכבישים 6 ו-531 בדרכו לכביש 444, ולא מאפשר מעבר אליהם. ההפרדה הכמעט מוחלטת של הגוש משאר מערכת הכבישים הארצית יוצרת מצב שבו, לדוגמה, נסיעה מהיישוב מתן לכביש 6, אשר מרחקם זה מזה קטן מקילומטר בקו אווירי, אורכה 10 קילומטר ועוברת בשני מחלפים: מחלף חורשים (שלמרות שמו הוא כלל לא מחובר לגוש) ומחלף ג'לג'וליה.

בעקבות בעיות התחבורתיות באזור, קיים שאטל בין יישובי חורשים לתחנת הרכבת ראש העין – צפון.

## בסכסוך הישראלי-פלסטיני
הגוש מייצר חוצץ טריטוריאלי בין כפר קאסם וכפר ברא, המהוות את הקצה הדרומי של המשולש, לבין שאר המשולש ולאזורים ערביים בשומרון. בנוסף, הגוש חוצץ בין העיירה ג'לג'וליה לאותם אזורים ערביים, המרוחקים רק כקילומטר וחצי ביניהם. בכך, הגוש מונע קשר ישיר בין יישובים ערביים משני צידי הקו הירוק, ומונע בפועל צירוף של יישובי המשולש למדינה פלסטינית, במידה ותקום. שיטת הפרדה זו, הפועלת לכל אורך המשולש, נוצרה לראשונה בבניית יישובי הכוכבים, ופועלת בין היתר גם בגוש שקד.

## קישורים חיצוניים

## הערות שוליים

*
קטגוריה:השרון
חורשים
קטגוריה:ההתיישבות היהודית בארץ ישראל
לי ארשמבו

**לי ארשמבו** (בשם מלא באנגלית: **Lee Joseph "Bru" Archambault**; נולד ב-25 באוגוסט 1960 באוק פארק, אילינוי) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
לי ארשמבו נולד בעיירה אוק פארק שבאילינוי. הוא סיים לימודי בית הספר ולמד הנדסת אווירונאוטיקה באוניברסיטת אילינוי באורבנה-שמפיין ממנה קיבל תואר ראשון בשנת 1982 ותואר שני בשנת 1984.

לאחר סיום הלימודים ארשמבו התגייס לחיל האוויר של ארצות הברית. בשנת 1986 הוא סיים קורס טיס והוצב בבסיס החיל כטייס "F-111 ארדוורק". הוא השתתף במשימות מבצעיות של מלחמת המפרץ כטייס "לוקהיד F-117 נייטהוק". בשנת 1995 הוא קיבל הסמכה כטייס ניסוי.

## שירות בתחום החלל
בשנת 1998 ארשמבו נבחר לצוות אסטרונאוטים. הוא ביצע מספר משימות בצוות הקרקע.

ביוני 2007 ארשמבו השתתף במשימת STS-117 של מעבורת החלל קולומביה כטייס (פרדריק סטרקו היה מפקד הצוות). מטרת המשימה הייתה להרחיב תחנת החלל הבין-לאומית, להחליף חלק מהצוות ולהביא לצוות אספקה חדשה. בשנת 2009 הוא טס בפעם השנייה על סיפון מעבורת החלל דיסקברי במשימה STS-119 כמפקד צוות. מטרת המשימה הייתה להביא אל תחנת החלל הבין-לאומית את קורה S6 ועליה מערך סולרי. בכך הושלמה בניית הקורה הראשית של התחנה. כמו כן בוצע החלפה חלקית של הצוות והועברה אספקה חדשה.

## לאחר נאס"א
ארשמבו עזב את נאס"א בשנת 2013 והשתלב בתאגיד סיירה נבדה. הוא השתלב בפרויקט "דרים צ'ייסר".
## קישורים חיצוניים

* ביוגרפיה

קטגוריה:אמריקאים ילידי אילינוי
קטגוריה:אוק פארק (אילינוי): אישים
קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אמריקאים שנולדו ב-1960
רשימת ארגוני הטרור הזרים של מחלקת המדינה של ארצות הברית

בארצות הברית, המונח **ארגון טרור זר** (באנגלית: **Foreign Terrorist Organization (FTO)** הוא מונח המגדיר התארגנויות שמקורן מחוץ לארצות הברית ומוגדרות על ידי מזכיר המדינה של ארצות הברית כמעורבות בפעולות טרור בהתאם לחוק ההגירה והאזרחות משנת 1965.

עד לבחירתו השנייה של דונלד טראמפ כנשיא ב-2024, הורכבה הרשימה בעיקרה מארגוני טרור אסלאמי, קבוצות בדלניות/לאומניות וקבוצות מרקסיסטיות, אך החל מתקופת נשיאותו השנייה הורחבה הגדרה זו גם לקרטלי סמים וכנופיות פשע (בעיקר מאמריקה הלטינית) העוסקות בסחר בסמים ובנרקו-טרור.

בנוסף לכך, מחלקת המדינה, ביחד עם מחלקת האוצר, רשאיות על פי החוק להגדיר יחידים או ישויות שונות ככאלה שניתן להחיל עליהן סנקציות כלכליות בהתאם לצו הנשיאותי מס' 13224 . המשרד לבקרה על נכסים זרים שבמחלקת האוצר מנהל רשימה נפרדת של אלו שהוטלו עליהן סנקציות בגין מעורבות בטרור.

## הגדרה
הסוכנות למניעת טרור וקיצוניות אלימה  של מחלקת המדינה של ארצות הברית עורכת מעקב מתמשך אחר התארגנויות שונות ברחבי העולם ומנטרת את פעילותן במטרה לזהות פעילות טרור. הניטור אינו כולל רק פעולות טרור שבוצעו בפועל על ידי ההתארגנויות הנ"ל; מחלקת המדינה מנטרת גם תכנון פעולות עתידיות או בוחנת את היכולת של אותן התארגנויות להוציא לפועל פעולות טרור.

## קבוצות שהוגדרו כ"ארגוני טרור זרים" על ידי מחלקת המדינה
הרשימה מעודכנת לאוקטובר 2025.

## קבוצות שהוגדרו כ"ארגוני טרור זרים" בעבר והוסרו מהרשימה

## ראו גם
* הטרוריסטים המבוקשים ביותר על ידי ה-FBI

## קישורים חיצוניים
* הרשימה הנוכחית של ארגוני הטרור באתר מחלקת המדינה
* Foreign Terrorist Organization (FTO) באתר שירות המחקר של הקונגרס
* US Department of State's Foreign Terrorist Organizations, released April 8, 2008
* US Department of the Treasury, Office of Foreign Assets Control, 'What you need to know about U.S. Sanctions'
* רשימת ארגוני הטרור של האיחוד האירופי, 2007
* רשימת ארגוני הטרור של האיחוד האירופי, ינואר 2009

## הערות שוליים

*
קטגוריה:מחלקת המדינה של ארצות הברית
גוש חיספין

**גוש חיספין** הוא גוש יישובים דתיים בדרום רמת הגולן, על כביש 98 במרחק של כ-4 קילומטר מהגבול הסורי.

הגוש נתחם מדרום על ידי כביש 98, ומצפון על ידי נחל אל על. מקור שמו הוא ביישוב הגדול בו, חיספין.

יישובי הגוש, ממזרח למערב: רמת מגשימים, חיספין, נוב ואבני איתן. ניתן לכלול גם את נטור כחלק מהגוש, אולם הגדרה זו לא מקובלת.

ישיבות ואולפנות מוכרות בגוש הן ישיבת הגולן, ישיבה תיכונית חיספין, מדרשת הגולן ואולפנת רגבים בגולן.

קיים עירוב משותף לכלל יישובי הגוש, המחבר אותם אף עם המושב נטור.

## תחבורה
כביש 98 מחבר את הגוש לשאר חלקי הארץ, בעוד כביש 808 מחבר אותו למקומות הצפוניים לקו קריית ים–טבריה ומערביים לנטור (שטח החופף בערך את הגליל העליון, עמק החולה, אצבע הגליל ומערב הגולן).

היישובים אבני איתן, נוב וחיספין מחוברים לכביש 98 דרך הכבישים 8694, 8696 ו-8698 בהתאמה. רמת מגשימים מחוברת לכביש הראשי דרך כביש 808.

בין כל היישובים, למעט רמת מגשימים, עוברים כבישים פנימיים שמונעים את הצורך בשימוש בכביש הראשי בנסיעה בתוך הגוש.

## סביבה
בגוש אתרי תיירות וטבע רבים, כגון: המפל השחור, מעיין נוב, חורשת אבינועם וטיילת בין כלל יישובי הגוש.

דרומית לגוש, בשטחים בינו ובין הגבול הסורי, נמצאים שטחי חקלאות מרובים. בהמשך כביש 98 לכיוון צפון נמצא תל סאקי ולכיוון דרום–מזרח ממשיך הכביש סמוך לאלי-עד, עד שיוצא מהגולן בקרבת מבוא חמה.

## קישורים חיצוניים

## הערות שוליים

*
קטגוריה:רמת הגולן
קטגוריה:מועצה אזורית גולן
חיספין, גוש
קטגוריה:ההתיישבות היהודית בארץ ישראל
קטגוריה:יישובים שהוקמו ב-1968
.wf

**.wf** היא סיומת האינטרנט בוואליס ופוטונה. הסיומת מנוהלת על ידי ארגון AFNIC  הצרפתי, וההרשמה של שם תחום חדש תחת סיומת זו פתוחה לכולם.

## קישורים חיצוניים

* 
* 
* 

קטגוריה:ואליס ופוטונה
זהרת אל-מדאא'ן

**זהרת אל-מדאא'ן** (בערבית: **زهرة المدائن, "פרח הערים"**) הוא שיר של זמרת המוזיקה לבנונית פיירוז שנכתב בידי סעיד אקי והולחן בידי האחים רחבאני.

השיר הוא שיר קינה שנכתב בשנת 1967 לאחר מלחמת ששת הימים ומבכה את נפילתה של ירושלים לאחר הניצחון הישראלי. השיר מדבר בשבחה של העיר ויופייה, עם דגש על היסטוריה מגוונת ורב-דתית ומבטא תפילה לחזרתה לידיים ערביות.

השיר הוא אחד מהשירים הראשונים בערבית שעסקו בירושלים, הוא זכה להצלחה עצומה ב והיה להמפורסם ביותר מבין שיריה של פיירוז העוסקים בסכסוך הישראלי-ערבי.

## רקע
האחים רחבאני הם בעלה וגיסה של פיירוז, הם הלחינו את השיר ורבים מיצירותיהם עוסקות בלאומיות פלסטינית. את השיר הם כתבו בתגובה לתחושת השפל וההלם לאחר תבוסתן של מדינות ערב במלחמה. השיר יצא זמן קצר לאחר המלחמה ובוצע לראשונה בפסטיבל הארזים ב-1967.

השיר הוכתר על ידי מחמוד דרוויש כאחד השירים החשובים שנכתבו למען המאבק הפלסטיני ואת האחים רחבאני ופיירוז כאמנים המשמעותיים ביותר עבור המאבק.

## קומפוזיציה
מבחינה מוזיקלית הלחן נחשב בסגנון קלאסי של האחים רחבאני, השיר נפתח בכינורות אשר נחשבים כלים אופיינים למוזיקה של שנות ה-60 בכלל והאחים רחבאני בפרט.

מבחינה מלודית המקצב נע בין מוזיקת כנסיות ערבית קלאסית למוזיקה דרמטית ולוחמנית. הפתיח נשמע כמעין המנון ובהמשך מצטרפת מקהלה המלווה בקולות גברים ונשים.

מבחינת הכתיבה, השפה כתובה בסגנון ערבי קלאסי. התוכן רובו מבטא געגוע לירושלים לאחר כיבושה וישנם אזכורים רבים למקומות פולחן דתיים, למסגדים, לישו ולאמו מרים הקדושה.

קטגוריה:שירים בערבית
קטגוריה:שירים על ירושלים
כתם Café au lait

**כתמי Café au lait**, או כתמי קפה עם חלב (בצרפתית: **Café au lait macules**), הם סימני לידה שטוחים עם היפרפיגמנטציה. השם café au lait הוא בצרפתית כאמור "קפה עם חלב" ומתייחס לצבעם החום-בהיר של הכתמים. הם נגרמים על ידי אוסף של מלנוציטים המייצרים פיגמנטים באפידרמיס של העור. כתמים אלו הם בדרך כלל קבועים ועשויים לגדול או לגדול במספרם עם הזמן.

כתמי Café au lait לרוב אינם מזיקים, אך עשויים להיות קשורים לתסמונות כגון נוירופיברומטוזיס מסוג 1 ותסמונת מקון אולברייט. ניתן לראות נגעים מסוג Café au lait עם גבולות גסים (מתואר כמו "חוף מיין") בתסמונת מקון אולברייט. לעומת זאת, לנגעי Café au lait של נוירופיברומטוזיס מסוג 1 יש גבולות חלקים (מתואר כמו "חוף קליפורניה").

## גורמי הכתמים
ממוזער|300px| כתמי Café au lait (Neurofibromatosis סוג I)
כתמי Café au lait יכולים לנבוע מסיבות מגוונות ולא קשורות כמו:
* תסמונת אטקסיה טלנגיאקטזיה
* תסמונת נווס (nevus) של שכבת תאי בסיס
* נגע עור מולד שפיר
* תסמונת בלום
* תסמונת צ'דיאק-היגאשי (Chédiak–Higashi syndrome)
* נווס מלנוציטי מולד (Congenital melanocytic nevus)
* אנמית פאנקוני (Fanconi anemia)
* דיספלזיה סיבית של עצם (Fibrous dysplasia of bone)
* מחלת גושה
* תסמונת האנטר
* תסמונת יופה-קמפנאצ'י (Jaffe–Campanacci syndrome)
* תסמונת לגיוס (Legius syndrome)
* תסמונת מאפוצ'י (Maffucci syndrome)
* הם יכולים להיגרם על ידי ויטיליגו בתסמונת מקון אולברייט הנדירה.
* תסמונת נוירומה רירית מרובת (Multiple endocrine neoplasia type 2B)
* תסמונת נונאן
* תסמונת סילבר-ראסל (Silver–Russell syndrome)
* טרשת גבשושית
* תסמונת ווטסון (Watson syndrome)
* תסמונת ויסקוט-אולדריץ'

## אבחון
האבחון הוא ויזואלי עם מדידת גודל הנקודה. למספר הכתמים יכולה להיות משמעות קלינית לאבחון של הפרעות קשורות כגון נוירופיברומטוזיס מסוג I. שישה כתמים או יותר בקוטר של לפחות 5 מ"מ בילדים לפני גיל ההתבגרות ולפחות 15 מ"מ אצל אנשים לאחר גיל ההתבגרות הם אחד הקריטריונים האבחוניים העיקריים ל-NF1 .

## פרוגנוזה
כתמי Café au lait נמצאים בדרך כלל כבר בלידה, קבועים, ועשויים לגדול בגודלם או לגדול במספרם עם הזמן. הם בעצמם שפירים ואינם גורמים למחלות או בעיות. עם זאת, עשויים להיות קשורים לתסמונות כגון Neurofibromatosis Type 1 ותסמונת מק'קון-אולברייט.

הגודל והצורה של הכתמים יכולים להשתנות מבחינת התיאור. ב-Neurofibromatosis Type 1, הכתמים נוטים להיות מתוארים כביציים, עם גבולות חלקים. בהפרעות אחרות, הכתמים יכולים להיות פחות ביציים, עם גבולות משוננים. ב-Neurofibromatosis Type 1, הכתמים נוטים להידמות כאמור ל"חוף קליפורניה", ולא ל"חוף של מיין", כלומר הקצוות חלקים וליניאריים יותר.

## טיפול
ניתן להסיר כתמי Café au lait בלייזר. התוצאות משתנות מכיוון שהכתמים לרוב אינם מוסרים לחלוטין או שהם יכולים לחזור לאחר הטיפול. לעיתים קרובות, נקודת בדיקה אחת מטופלת תחילה כדי לעזור לחזות את הסבירות להצלחת הטיפול.

## ראו גם
* כתם לידה
* נווס
* רשימת מצבי עור (באנגלית)
* רשימת תנאים הקשורים ל-café au lait macules (באנגלית)

## קישורים חיצוניים

* eMedicine
## הערות שוליים

קטגוריה:היסטולוגיה
קטגוריה:עור
סיגריות לייט (שיר)

"**סיגריות לייט**" הוא שיר שכתבה, הלחינה וביצעה הזמרת־יוצרת הישראלית ענבל פרלמוטר. השיר נכלל באלבום "הקלטות אחרונות", שהתפרסם ב־1998, שנה לאחר מותה של פרלמוטר.

אסף אמדורסקי, ערן צור, ואסי לוי ביצעו לשיר גרסאות כיסוי.

## על השיר
השיר מתעד אירוע שבו פרלמוטר וחברתה פרצו לדירתו של ידיד של פרלמוטר ושכנהּ לרחוב, לאחר שלא ענה לטלפון יומיים, באחד הימים של קיץ 1996. הן מצאו את הדירה מוצפת בדם ואותו משוסף גרון לאחר התאבדות שהצליחה.

נגה אלבלך ציינה ב"הארץ" שהמילה "זוועה" מוזכרת בשיר לא בהקשר למעשה ההתאבדות, "אלא מוצמדת דווקא לאבחנה האנתרופולוגית הבאה: כולם מעשנים סיגריות לייט פתאום / אני לא יודעת מה זה הזוועה הזאת / זה סטייל חדש ולא ברור / מזכיר לי חרא של סיפור".

גבי בר חיים כתב ב"ידיעות אחרונות": 

בשיר הונצחה היחצ"נית מירי בן יוסף.

## קישורים חיצוניים

## הערות שוליים

קטגוריה:שירים בעברית
קטגוריה:שירים שנכתבו על ידי ענבל פרלמוטר
קטגוריה:שירים על התאבדות
ישיבת היכל יצחק

**ישיבת היכל יצחק (לנדא)** היא ישיבה גדולה חרדית־ליטאית השוכנת בשכונת קריית היובל בירושלים.

## תולדות הישיבה
הישיבה נוסדה בשנת 2015 על ידי הרב ישראל לנדא (ששימש קודם לכן ר"מ בישיבות עטרת ישראל ומהרי"ל) והרב דניאל נתן כהן בברכתו של הרב משה שפירא ובנשיאותו של הרב יוסף חיים קופשיץ, מראשי ישיבת פורת יוסף. הישיבה הוקמה לזכר הרב יצחק לנדא, אחיו של ראש הישיבה ששימש כר"מ בישיבת חברון ונפטר בשנת 2014.

הישיבה החלה לפעול בשכונת קריית משה בירושלים, ומנתה בתחילת דרכה כמאה בחורים. הישיבה גדלה במהירות, ובשנת 2017 מנתה 210 בחורים. עקב הצורך במבנה גדול יותר, העתיקה הישיבה את משכנה לשכונת קריית היובל לקמפוס ששימש בעבר את ישיבת הר המור, שם שוכנת הישיבה עד היום.

בשנת 2021 מנתה הישיבה 370 בחורים. באותה השנה עזב ראש הישיבה הרב דניאל נתן כהן את הישיבה ופתח ישיבת קיבוץ בשכונת קטמון בעיר, הנקראת בשם נתיבות חיים. בשנת 2023 התקבלו לשיעור א' קרוב למאה בחורים.

נכון לשנת 2025, מונה הישיבה כ-400 בחורים, ומחזיקה בכולל אברכים מצומצם המורכב ברובו מבוגרי הישיבה.

## צוות הישיבה
ממוזער|ראש הישיבה הרב ישראל לנדא (מימין) והמשגיח הרב יונתן אברראש הישיבה הוא הרב ישראל לנדא.

### ר"מים
* הרב בן ציון שמואלביץ (בנו של הרב רפאל שמואלביץ)
* הרב נחמיה דוד
* הרב נפתלי זינגר
* הרב שלמה לנדא
* הרב יהודה לנדא

### משגיח רוחני
* הרב יונתן אבר (שימש קודם לכן כמשגיח בישיבת אור ישראל)

### משגיחים נוספים
* הרב שמעון פרידמן (שיעור א')
* הרב מרדכי זוננפלד (שיעור ב' ג')
* הרב מיכאל סגל (קיבוץ)

בסדר שני משמש הרב יוסף שלמה פרידמן כמשיב.

## קישורים חיצוניים
* 
* 
* שיעורים מרבני הישיבה באתר קול הלשון
* ישיבת היכל יצחק - תגית באתר כיכר השבת
* ישיבת היכל יצחק - תגית באתר בחדרי חרדים
* ישיבת היכל יצחק - תגית באתר JDN
* 
* 
* 
* 
* 

## הערות שוליים

קטגוריה:ירושלים: ישיבות
היכל יצחק
היכל יצחק
קטגוריה:קריית היובל
אושיי בריסט

**אושיי ג'הבה בריסט** (באנגלית: **Oshae Jahve Brissett**; נולד ב-20 ביוני 1998) הוא כדורסלן קנדי המשחק בקבוצת הכדורסל מכבי תל אביב, בעמדת הסמול פורוורד.

## קריירת מכללות
בריסט נולד בטורונטו שבקנדה, ובין השנים 2017–2019 למד באוניברסיטת סירקיוז שבניו יורק. בשתי עונותיו בקבוצת האוניברסיטה העמיד ממוצעים של 13.7 נקודות ו-8.2 ריבאונדים למשחק.

## קריירה מקצועית
### טורונטו ראפטורס
בריסט לא נבחר על ידי אף קבוצה בדראפט ה-NBA 2019, אך ביולי 2019 חתם על חוזה בטורונטו ראפטורס. בעונתו היחידה בקבוצה שותף ב-19 משחקים וקלע 1.9 נקודות בממוצע למשחק.

### פורט ויין מאד אנטס
בינואר 2021 הצטרף לקבוצת פורט ויין מאד אנטס מליגת הפיתוח של ה-NBA, לאחר שנבחר על ידה בדראפט של ליגת הפיתוח. ב-12 משחקיו עם הקבוצה קלע 18.6 נקודות ואסף 9.7 ריבאונדים בממוצע למשחק.

### אינדיאנה פייסרס
באפריל 2021 חתם על חוזה באינדיאנה פייסרס. ב-16 במאי 2021 קלע שיא קריירה של 31 נקודות, במשחק מול טורונטו ראפטורס. עד לסיום עונת  קלע 10.9 נקודות למשחק ב-21 משחקים, ובשתי העונות הבאות עם הפייסרס המשיך לשמש כשחקן ספסל בכיר וקלע 7.7 נקודות בממוצע למשחק.

### בוסטון סלטיקס
ביולי 2023 חתם על חוזה לשנתיים בבוסטון סלטיקס.

## סטטיסטיקות הקריירה
### בעונה הסדירה של ה-NBA

## קישורים חיצוניים

קטגוריה:כדורסלנים קנדים
קטגוריה:טורונטו: כדורסלנים
קטגוריה:כדורסלני אוניברסיטת סירקיוז
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני פורט ויין מאד אנטס
קטגוריה:כדורסלני אינדיאנה פייסרס
קטגוריה:כדורסלני בוסטון סלטיקס
קטגוריה:שחקני NBA שלא נבחרו בדראפט
קטגוריה:קנדים שנולדו ב-1998
הנסיכה לאלה ח'דיג'ה ממרוקו

**ח'דיג'ה בת מוחמד אל-סלאדס** (בערבית: **خديجة بنت محمد السادس**, תעתיק מדויק: ח'דיג'ה בנת מחמד אלסלאדס; נולדה ב-28 בפברואר 2007), אשר נקראת גם **הנסיכה ח'דיג'ה ממרוקו**, היא בתם הצעירה של מלך מרוקו מוחמד השישי ואשתו לשעבר, הנסיכה לאלה סלמא. אחיה הבכור של לאלה ח'דיג'ה הוא מולאי חסן, יורש העצר של מרוקו. ח'דיג'ה היא בת לשושלת העלווית, שושלת המלוכה השולטת במרוקו מהמאה ה-16.

היא דוברת מספר רב של שפות: ערבית, צרפתית, ספרדית, רוסית, אנגלית וסינית.

## ביוגרפיה
לכבוד הולדתה, בשנת 2007, המלך מוחמד השישי העניק חנינה מלכותית לקצת פחות מתשעת אלפים עצורים. בנוסף, עם הולדתה נורו 21 כדורי תותח לאות שמחה.

ביוני 2009 ביקרה בביקור רשמי בתוניסיה עם אמה.

בספטמבר 2011, נערך טקס רשמי, בהשתתפות המלך חסן השישי, עם הליכתה לבית הספר הנסיכותי בארמון המלכותי ברבאט, בו לומד גם אחיה הבכור. המלך ביקר במתקני בית הספר הנסיכותי והשתתף בשיעור להוראת הקוראן. בנוסף, היה נוכח בשיעור הראשון של הנסיכה וחבריה לכיתה, של ערבית וצרפתית.

ביוני 2016, במהלך טקס סיום שנת הלימודים בבית הספר מאולאוויה בארמון המלכותי ברבאט, העניק לה אביה המלך את פרס המצוינות של בית הספר.

ב-2018 התגרשו הוריה והיא החלה לתפוס מקום בהופעות פומביות, מכיוון שאמה, הנסיכה לאלה סלמא הפסיקה להופיע בציבור לצדו של המלך.

בפברואר 2019, התלוותה לאביה ואחיה בטקס קבלת הפנים הרשמית לכבוד מלכי ספרד, המלך פליפה השישי והמלכה לטיסיה בכיכר אל משור בארמון רויאל ברבאט.

בדצמבר 2019, השתתפה בטקס חנוכת גלריית הזוחלים האפריקניים בגן החיות של רבאט.

באוגוסט 2023, בגיל 16, הופיעה בחגיגות לרגל יום השנה ה-19 של עליית אביה לכס המלוכה. במעמד זה היא נשאה נאום פומבי ראשון. הייתה זו הופעה פומבית ראשונה מאז 2019.

ב-28 באוקטובר 2024, קיבלה את פני נשיא צרפת עמנואל מקרון ואת הגברת הראשונה בריז'יט מקרון במהלך ביקורם הממלכתי במרוקו, יחד עם אביה המלך ומשפחתה.

לאלה ח'דיג'ה לומדת בקולג' המלכותי של רבאט.

## קישורים חיצוניים

## הערות שוליים

קטגוריה:רבאט: אישים
קטגוריה:ילדי משפחות מלוכה
קטגוריה:נשים מרוקאיות
קטגוריה:ילידי 2007
Slow Dancing

"**Slow Dancing**" (בעברית: "**ריקוד איטי**") הוא סינגל של הזמר הדרום קוריאני V מ-BTS מתוך אלבום הבכורה שלו *[[Layover]]*. הוא שוחרר ב-8 בספטמבר 2023 על ידי ביג היט מיוזיק כסינגל השלישי מתוך האלבום.

## מוזיקה ומילים
"Slow Dancing" הוא שיר נשמה רומנטי בסגנון שנות ה-70 עם מקצב ג'אז פשוט. השיר נכתב על ידי דונגיון קים, ג'יג'י, , , פריקינד וג'ינסו פארק כשהשניים האחרונים גם מפיקים את השיר. מבחינה לירית, V שר על "סיפור אהבה טיפוסי".

## שבחים
"Slow Dancing" זכה בשני פרסי פופולריות של מלון ברציפות, לשבועות המסתיימים ב-18 וב-25 בספטמבר 2023 ובשישה גביעי מקום ראשון ב, מתוכם שלוש ככתר משולש באם קאונטדאון. בנוסף, הוא זכה בקטגוריית "המוזיקה הטובה ביותר - סתיו" בטקס  שהתקיים באוקטובר 2023.

## רצועות האזנה

* **הורדה דיגיטלית וסטרימינג (רמיקסים)**

# "Slow Dancing" (רמיקס של FRNK) – 2:49
# "Slow Dancing" (רמיקס של ) – 2:51

## קרדיטים
* V – שירה
*  – מנהלת קריאייטיב, מפיקה בפועל, מנהלת ווקאל
* דונגיון קים – כתיבה
* ג'יג'י – כתיבה
* פריקינד – כתיבה, , עיבוד, , תכנות, קולות רקע, הפקה
* ג'ינסו פארק – כתיבה, הלחנה, נגינה, תכנות, הפקה
*  – הרכב, עיבוד, חליל צד, קולות רקע
*  – הרכב, עיבוד, סקסופון
* ג'אנג יונג וו – מנהל ווקאלי, 
* MI.O – מנהל ווקאלי, עריכה ווקאלית
* סון יו ג'ונג – עריכה ווקאלית, טכנאי
* לי פיונג ווק – טכנאי
*  – 
*  – 

## מיקומי שיא

## קישורים חיצוניים

## הערות שוליים

קטגוריה:שירים בקוריאנית
קטגוריה:שירים על ריקודים
קטגוריה:שירים באנגלית
סיליה קפסיס

**סיליה קפסיס** (באנגלית: **Silia Kapsis**; נולדה ב-5 בדצמבר 2006) היא זמרת, שחקנית ורקדנית אוסטרלית ממוצא יווני-קפריסאי. היא ייצגה את קפריסין באירוויזיון 2024 עם השיר "Liar".

## ביוגרפיה
קפסיס נולדה בסידני לזמר הקפריסאי גיורגוס ולאם יוונייה מסלוניקי. בגיל 4 החלה להופיע מול קהל, ובמקביל לפתח חיבה לתחום אומנויות הבמה. סינגל הבכורה שלה, "", שנכתב על ידה בגיל 12, יצא לאור ב-2022. במרץ ובמאי 2023 יצאו גם "No Boys Allowed" ו-"Disco Dancer".

בתחום הקולנוע גילמה את הדמות הראשית בסרט הקצר *Pearly Gates*. כמו כן, עבדה במספר פרויקטים של חברת ניקלודיאון באוסטרליה. היא הייתה מועמדת בפרס אגדת השנה באוקיאניה בטקס פרסי בחירת הילדים של ניקלודיאון לשנת 2023.

ב-25 בספטמבר 2023 נבחרה על ידי רשות השידור הקפריסאית לייצג את המדינה באירוויזיון 2024, שהתקיים במאלמה שבשוודיה. קפסיס היה הצעירה מבין המתמודדים בשנה זו והיחידה מתחת לגיל 20. ב-7 במאי עלתה על בימת חצי הגמר הראשון של האירוויזיון וביצעה את שירה "Liar". בסוף הערב הוכרזה כאחת מעשרת המתמודדים שהעפילו לגמר. ב-11 במאי 2024 עלתה לבימת גמר האירוויזיון וביצעה את שירה בפעם האחרונה על בימת האירוויזיון. סיליה סיימה במקום ה-15 עם 78 נקודות.

## קישורים חיצוניים

## הערות שוליים

קטגוריה:זמרות אוסטרליות
קטגוריה:זמרות יווניות
קטגוריה:זמרות קפריסאיות
קטגוריה:שחקניות קולנוע וטלוויזיה אוסטרליות
קטגוריה:שחקניות קולנוע וטלוויזיה יווניות
קטגוריה:רקדניות
קטגוריה:משתתפי אירוויזיון 2024
קטגוריה:נציגי קפריסין באירוויזיון
קטגוריה:אוסטרליות שנולדו ב-2006
קטגוריה:אוסטרלים שנולדו ב-2006
אדוארד לוון

**אדוארד לוון** (בגרמנית: **Eduard Löwen**; נולד ב-28 בינואר 1997) הוא כדורגלן גרמני המשחק כקשר בסנט לואיס סיטי מליגת ה-MLS.

## קריירה
לוון שיחק בקבוצות הנוער של הוטנבך, קייזרסלאוטרן וזארבריקן לפני שעבר ב-2016 לנירנברג. בהכנה לעונת 2016/17 התאמן עם הקבוצה הבוגרת ושיחק במספר משחקי ידידות. הוא ערך את הופעת הבכורה שלו בבונדסליגה השנייה במרץ 2017. עם נירנברג העפיל בסוף אותה עונה לבונדסליגה. בפברואר 2019 הבקיע את שער הבכורה שלו בבונדסליגה בהפסד 1–2 לפורטונה דיסלדורף.

לאחר ירידת הליגה עם נירנברג, חתם לוון בהרטה ברלין לקראת עונת 2019/2020. הוא שותף רק ב-7 משחקי ליגה והושאל בינואר 2020 לאאוגסבורג עד סוף העונה. באאוגסבורג רשם 16 הופעות ליגה והבקיע 2 שערים.

בעונת 2020/2021 הושאל לוון לבוכום מהבונדסליגה. הוא שותף ב-26 משחקי ליגה והבקיע פעמיים.

ביולי 2022 חתם לוון בסנט לואיס סיטי מה-MLS ל-4 וחצי שנים.

## נבחרת לאומית

לוון שיחק בנבחרות הצעירות של גרמניה ואף זומן לסגל הנבחרת האולימפית לאולימפיאדת טוקיו 2020.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני נירנברג
קטגוריה:כדורגלני הרטה ברלין
קטגוריה:כדורגלני אאוגסבורג
קטגוריה:כדורגלני בוכום
קטגוריה:כדורגלני סנט לואיס סיטי
קטגוריה:גרמנים שנולדו ב-1997
Boshret Kheir

"**Boshret Kheir**" (בערבית: "**بشرة خير**" בעברית נהגה "בושרֶת ח'יר", בתרגום חופשי "בשורה טובה") הוא סינגל מאת חוסיין אל ג'סמי, השיר קורא לאזרחים לצאת ולהצביע בבחירות לנשיאות מצרים ב-2014 (ובעיקר לעבד אל-פתאח א-סיסי). השיר מוכר בציבור כ"שיר הרשמי של תומכי א-סיסי".

## השיר
בשיר אל-ג'סמי קורא לכל תושבי מצרים בכיל הגילאים לצאת ולהצביע בבחירות, השיר בא כמענה לקריאות להחרמת הבחירות ותגובות הציבור על חוסר הצורך שבהצבעה.

הפזמון אומר: "אנשים, מועדון אל-סעידי, האחיין שלך בפורט סעידי והנוער האלכסנדרוני, המפגש הזה הוא מפגש של גברים". אני אבוא עם אל-סוהאג'י, אל-קנאווי, אל-סינאווי, אל-מחלאווי".

הלחן הוא מאת עמר מוסטפא  והמילים נכתבו על ידי המשורר המצרי איימן בהגת אמר .

## קבלה וביקורת
### השיר
עם צאת השיר הוא הפך לויראלי ברשתות החברתיות וזכה למאות מיליוני צפיות באתר יוטיוב. תוך 5 ימים הגיע השיר ליותר מ-5 מיליון צפיות ביוטיוב. נכון לפברואר 2025 לשיר יותר מ-700 מיליון צפיות, ב-2014 השיר נכנס לרשימת 100 סרטונים הנצפים ביוטיוב.

היו שביקרו את אל-ג'סמי על כך שהוציא לפני כן שיר לקטר אויבתה של מצרים. אחרים הצביעו על כך שמלחין השיר הוא אחד ממתנגדי א-סיסי.

### הקליפ
האני שאכר  מתח ביקורת על דמותה של מצרים בקליפ, בטענה שבמאי הקליפ היה צריך להראות את יופיה של מצרים, נופיה הטבעיים והאנדרטאות הגדולות שלה, ולא להציג אותה כארץ של ריקודים. זאת לדבריו שכאשר חוסיין אל ג'סמי הציג שיר על האמירויות, הוא צולם באזורים היפים ביותר באמירויות. שאכר הדגיש בדבריו שביקורתו היא רק על הקליפ.

### הלחן
המלחין מוחמד רחים, טען בחשבון הטוויטר שלו, שהלחן גנוב מהשיר Bushra Khair שהוא הלחין, רחים טען שהחלק הראשון של השיר הוא מהלחן של השיר ההודי Emma, והחלק השני הוא מהשיר "Kul Da" של האמנית המצרית שרין וואדי, ושני השירים הולחנו על ידו והם פורסמו על ידו לפני שנים רבות.

## גרסאות כיסוי
חיים ישראל וליאור פרחי הוציאו גרסת כיסוי בשם "מדינה סוערת" בה הם מלינים על המצב במדינה.

## קישורים חיצוניים
* 
* 
* 

## הערות שוליים

קטגוריה:שירי 2014
קטגוריה:סינגלים מ-2014
קטגוריה:שירים בערבית
קטגוריה:מוזיקה: תופעות אינטרנט
וידאל אפרים

רבי **וידאל אפרים** היה מחכמי העיר מיורקה שבספרד במאה ה-14. תלמידו של הר"ן ורבו של הרשב"ץ.

## קורות חייו
נולד בעיר גירונה, ולמד תורה בישיבתו של הר"ן, לצד הריב"ש. שימש כרב בעיר מיורקה, ובהמשך עבר לפאלמה ולימד שם תלמידים. גדול תלמידיו היה הרשב"ץ שמכנהו "מורי הקדוש". מן התואר "הקדוש" יש המסיקים שרבי וידאל אפרים מסר נפשו על קידוש השם בעת גזירות קנ"א. לדעת פרופ' נח עמינח, גם רבי מימון נג'אר ואחיו רבי מרדכי נג'אר, ששימשו כרבנים באלג'יריה, היו ככל הנראה תלמידיו.

בשבתו במיורקה הייתה לו מחלוקת עם חכם אחר מהעיר רבי שלמה בן אברהם הצרפתי, והריב"ש - אליו הריצו השנים מכתבי תלונות הדדיים, ניסה ליישב ההדורים ולפשר ביניהם. מתשובת הריב"ש ניכר שחיבב את רבי וידאל, וכותב לו: "מעת ידעתיך והכרתיך - חשקה נפשי בך, והיינו לאחדים, נקשרנו נפש בנפש…". וכן: "לא אדע בשל מי הצער הגדול הזה... אבל שניכם כאחד טובים להרבות האש ולהגדיל המדורה". גם לבעל המריבה השני רבי שלמה הצרפתי כתב הריב"ש: "מרובי תלונותיך על החכם אנוידאל אפרים אני מתפלא, כי הוא מוחזק אתנו בחסיד וכשר ובעל מעשים ובנם של קדושים, ואם אחשוב אינו מחודד בהלכה ולא עוקר הרים, הנה הוא בקי בדינין ובספרי הפסק... אבל לפי הנראה יש בכם דילטורין ומביאי דבה... וראוי לכם ולכמותכם שלא לקבל לשון הרע ובזה יבוטל המחלוקת". בהזדמנות אחרת, כאשר שוחט שבא ממיורקה זילזל בכבוד ר' וידאל, גער בו הריב"ש באמרו "אנחנו מכירים אותו מנעוריו, הולך תמים ופועל צדק ודובר אמת בלבבו".

רבי יוסף קארו בספר בית יוסף (אה"ע סימן עז) מביא פסק ממנו: "ומעשה בא ליד ה"ר וידאל אפרים ואמר כי אינם רשאים... ואמר ששאל להר"ן על זה והשיבו כן".

אחיו היה כנראה המהנדס והאסטרונום **אנבלשם אפרים (גירונדי)**, שנשא ונתן עם הרשב"ץ בענייני חשבון והנדסה.

## הערות שוליים

קטגוריה:מיורקה: יהודים בימי הביניים
קטגוריה:ראשוני ספרד
קטגוריה:יהודי ספרד במאה ה-14
מימון נג'אר

רבי **מימון נג'אר** היה פוסק, דיין ודרשן בעיר קונסטנטין שבאלג'יריה במאה ה-15. חברו של הרשב"ץ.

## קורות חייו
נולד לרבי דוד בעיר מיורקה שבספרד למשפחה שמוצאה מן העיר נג'ארה. מיורקה הייתה אז מרכז תורני חשוב בו התרכזו רבים מחכמי ספרד, והוא ואחיו מרדכי גדלו והתחנכו בעיר, יחד עם חברם הקרוב הרשב"ץ. לדעת פרופ' נח עמינח יש להעריך כי השלושה למדו יחד אצל החכם רבי וידאל אפרים.

בעקבות פרעות קנ"א ברח לאלג'יריה, בתחילה לעיר בג'איה, ולבסוף התיישב בקונסטנטין. שם צורף לבית הדין בראשות רבי יוסף בן דוד, ולצד רבי יוסף מניר (תלמיד הריב"ש). בקונסטנטין שימש כמורה הוראה, דיין ודרשן מהולל. בעיר זו התפרסם והייתה לו השפעה נרחבת על כל המדינה. חכמי אלג'יריה הריב"ש, הרשב"ץ ובנו הרשב"ש הכתירוהו בתארים מופלגים.

רבי מימון נודע בעיקר מהתכתבויותיו הרבות עם הרשב"ץ שאת דעתו החשיב מאוד. הוא נמלך בו פעמים רבות וכשלושים תשובות בשו"ת התשב"ץ ממוענות אליו. בעיקר נהג להיוועץ עמו על פסקי דין שנתן בעירו קונסטנטין ותשובות ששלח לחכמים בסביבות העיר ובדרום תוניסיה. שאלות אלו עסקו במגוון נושאים: קדושין, גירושין, כתובה, קנסות וחרמות, שטרות, תפילה שבת וטריפות. הרשב"ץ גם הוא העריכו במיוחד, ובתשובותיו מצאנו ביטויים יוצאי דופן ביחס אליו, כמו "כמוהו בכל העם אין נבון וחכם", וכן: "כדאי אתה לסמוך אפילו להתיר את האסור", ועוד. עם זאת לא נמנע מלבקר את דבריו מספר פעמים.

בעקבות מאירע מעציב (שאינו ידוע לנו) שפקד את רבי מיימון, ובעקבותיו היה שרוי בצער עמוק, כתב לו הרשב"ש איגרת ניחומים מליצית ועשירה הכתובה בחרוזים, כשכל חרוז מסתיים בהיגוי "קא". האגרת נכתבה בשפה הארמית, והמליצות כולן שזורות בכמאה וחמישים מקורות תלמודיים. פענוח מקורות האגרת העסיק מספר חוקרים, בהם הרב ראובן מרגליות שכתב על כך מאמר בספרו 'פנינים ומרגליות'.

חיבר את "קונטרס המנהגות", שלא שרד, והיה כנראה לקט או משא ומתן במנהגי אלג'יריה. פסק שכתב בעניין כשרות גט מעושה הובא בספר בית יוסף, ונפסק להלכה בשולחן ערוך. אחדות מתשובותיו שרדו, ומתוכן הוא מתגלה כבקי בש"ס ובפוסקים: הרי"ף והרא"ש, וכן בעלי החידושים כהרמב"ן, רשב"א, ר"ן ועוד.

## לקריאה נוספת
*נח עמינח, 'קהל קונסטנטין וחכמיו', בתוך: **ספר רפאל** (מוסד הרב קוק, תש"ס), עמודים שפז-שצג.
***שו"ת התשב"ץ**, מהדורת מכון ירושלים, חלק ה', 'על רשב"ץ ובית מדרשו', עמודים 24–26.

## הערות שוליים

קטגוריה:קונסטנטין: רבנים
קטגוריה:ראשוני צפון אפריקה
קטגוריה:יהודי ספרד במאה ה-14
קטגוריה:יהודי אלג'יריה במאה ה-15
הבשורה (בוטיצ'לי)

קיימים מספר ציורים בשם "**הבשורה**" מאת הצייר האיטלקי סנדרו '''בוטיצ'לי''' (1445–1510).
פרנץ פון יון

**פרנץ פרייהר פון יון** (בגרמנית: **Franz Freiherr von John**; 20 בנובמבר 1815 - 25 במאי 1876) היה גנרל בצבא האוסטרו-הונגרי אשר שימש כראש המטה הכללי בין 1867-1869 ושוב בין 1874–1876.

## ביוגרפיה
יון נולד בברוק אן דר לייטה ב-20 בנובמבר 1815. אביו היה קצין בצבא האוסטרי. יון עצמו למד באקדמיה הצבאית התרזיאנית וב-1835 התגייס לצבא האוסטרי בדרגת לויטננט משנה. ב-1845 הוא החל לשרת במטה הכללי. ב-1848 הוא לחם בהצטיינות במלחמת העצמאות האיטלקית הראשונה. בעקבות כך הוא זכה בעיטורים צבאיים ובתואר אבירות (פרייהר). ב-1857 הוא הועלה לדרגת אוברסט ומונה למפקד גדוד, ובמקביל הוענק לו תואר אצולה של ברון.

ב-1859 הוא מונה לראש מטה הקורפוס ה-4 בדרום טירול. ב-1860 הועבר לתפקיד ראש מטה ארמיית הדרום באיטליה. ב-1866 הוא השתתף במלחמת העצמאות האיטלקית השלישית. הוא התבלט כל כך במהלך קרב קוסטוצה, עד שמפקד ארמיית הדרום הארכידוכס אלברכט העלה אותו לדרגת פלדמרשל-לויטננט, באמצע הקרב. לאחר מכן הוא השתתף במלחמת אוסטריה-פרוסיה. בעקבות הפשרה האוסטרו-הונגרית של 1867 והארגון מחדש של המטכ"ל האוסטרי, הוא מונה לראש המטה הכללי של הצבא האוסטרו-הונגרי. הוא כיהן בתפקיד עד 1869, ואז מונה למפקד הצבאי של גראץ. ב-1874 הוא חזר לתפקיד ראש המטה הכללי וכיהן בו עד פטירתו ב-25 במאי 1876.

## משפחתו
ב-27 באוקטובר 1849 נישא יון ללאנטוניה מרגרטה קרולינה אדלן פון וייסה (ילידת 27 בספטמבר 1827), בתו של הפרופסור לאסטרונומיה, מקסימיליאן ריטר פון וייסה. אנטוניה מרגרטה נפטרה ב-7 באפריל 1870. ב-24 במאי 1873 הוא נישא לאנה פון אורסיני-רוזנברג. נולדה להם בת אחת. אחד מבניו, פרידריך אלברט, היה לימים ויצה-אדמירל בצי האוסטרו-הונגרי.

## קישורים חיצוניים

* פרנץ פון יון באתר פורום אוסטריה
*  Franz Freiherr von John. „Soldat Diplomat Staatsmann“

קטגוריה:גנרלים אוסטרו-הונגרים
קטגוריה:ברונים
קטגוריה:בוגרי האקדמיה הצבאית הטרזיאנית
קטגוריה:אישים הקבורים בבית הקברות המרכזי בווינה
קטגוריה:אוסטרים שנולדו ב-1815
קטגוריה:נפטרים ב-1876